burgasdotpro/wikipedia huggingface dataset:
Jazyky sveta (kniha)

Jazyky sveta je jednozväzková encyklopédia o jazykoch sveta, ktorú vydalo Vydavateľstvo Obzor v roku 1983. Patrí do edície „Malá moderná encyklopédia“. Encyklopédiu vypracovali traja poprední slovenskí jazykovedci Viktor Krupa, Jozef Genzor a Ladislav Drozdík.
Encyklopédia obsahuje úvodnú poznámku, rozpravu o jazykoch a ich klasifikácii. Samotné jadro obsahuje jazyky svete zatriedené do jazykových rodín. Za nimi je zaradený výklad lingvistických termínov a štatistiky o krajinách sveta a jazykoch.
Písma sveta

Písma sveta je jednozväzková encyklopédia o písmach sveta, ktorú vydalo Vydavateľstvo Obzor v roku 1989. Patrí do edície „Malá moderná encyklopédia“. Encyklopédiu vypracovali dvaja poprední slovenskí jazykovedci Viktor Krupa a Jozef Genzor. Je to populárno-náučná publikácia s encyklopedickým charakterom. 
Okrem jadra, ktoré obsahuje rozdelenie písem podľa okruhov, obsahuje dielo úvodnú kapitolu "Písmo ako druh komunikácie", ktorá obsahuje dejiny písma, vzťah písma a reči, jeho vývin ai. Doplnkom textu sú ukážky písem, mapky, prehľady, schémy a bibliografia.
Adresovanie

Adresovanie môže byť:
V cudzom meste

V cudzom meste je druhý štúdiový album slovenskej speváčky Jany Kirschner, vydaný v roku 1999 vydavateľstvom Universal. Na dvadsiate výročie vydania v roku 2019 bol album vydaný na dvojitom LP, táto verzia obsahuje aj štyri bonusové skladby.
Dejiny Prílesa

Toto je článok o dejinách Prílesa.
Kronika.
Stredovek.
- "Latinsko-maďarské pôvodné znenie:"
- Peter zvaný Zeuke je možným zakladateľom rodiny Príleských z Prílesa.
Historické názvy.
Názov obce pravdepodobne pochádza zo slova "prielez" (cez Váh). Dnešný názov obce je niekdy vysvetľovaný tým, že sa nachádza pri lese, ale to nie je pravda lebo najbližší les je vzdialený najmenej 2 km.
Administratíva obce.
Príles ako kuriálna obec nemala vlastnú samosprávu, ale zastupovali ju feudálny vlastníci majetkov. Príles bez richtára vystupuje ešte v roku 1852. V zápisnici obecného predstavenstva sa v roku 1894 podpisuje ako richtár barón Filip Skrbenský. Od roku 1896 bol richtárom Leopold Stankovič, ktorého v roku 1909 vystriedal Marek Masár. Od roku 1906 používal richtár nápisovú pečiatku s nápisom:TRENCSÉN VÁRMEGYE PRILESZ KÔZSÉG *1906* (preklad: TRENČIANSKA ŽUPA PRÍLES OBEC *1906*). História Prílesa ako samostatnej obce sa uzatvára v roku 1913, keď bol pripojený k Trenčianskej Teplej.
Poddané obyvateľstvo.
História kuriálnych obcí, medzi aké patril aj Príles, sa v minulosti premietala predovšetkým v majetkových vzťahoch šľachticov, ktoré tu mali sídlo. Žili tu však aj rodiny poddaných. Údaje o nich sú oveľa menšie, ako o poddaných obciach, patriacich feudálnym panstvám. Panstvá si už od 16. storočia vypracovávali svoje urbáre. S menami poddaných je možné stretnúť sa len v listinách, ktoré riešia majetkové vzťahy šľachticov, napr. v roku 1593 pri oceňovaní majetku v Prílese sa spomína vdova po želiarovi Jakubovi Ďurišovi. V listine z roku 1611 sa konala kanonická vizitácia, kde sa spomínajú traja sedliaci pracujúci pre dubnickú farnosť. V období reformácie z nich farnosť nemala úžitok, pretože patrili príleským pánom: Jánovi Rudňanskému, Jánovi II. Príleskému a Félixovi Krnócimu.
Poddaní v kuriálnych obciach neboli natoľko zaťažení daňovými povinnosťami ako poddaní obcí patriacim panstvám. V Prílese nikdy nežilo veľa obyvateľov. Najnižší bol v roku 1895 – iba 32 obyvateľov, najvyšší bol v roku 1836, keď mala obec 106 obyvateľov. Do Trenčianskej Teplej sa včlenil v roku 1913 s 59 obyvateľmi.
Podobne sa menil aj počet domov v obci. V roku 1598 tu bolo 11 domov, najviac domov zaznamenali v roku 1784 a v roku ich počet klesol na 6.
Majstrovstvá sveta v americkom futbale žien 2013

Majstrovstvá sveta v americkom futbale žien 2013 boli v poradí 2. Majstrovstvá sveta v americkom futbale žien, ktoré organizuje Medzinárodná federácia amerického futbalu (IFAF). Konali sa v dňoch 30. júna6. júla 2013 vo Vantaa, vo Fínsku, za účasti 6 tímov. Nováčikom turnaja bolo iba Španielsko. Víťazstvo obhájilo družstvo USA, ktoré vo finále zdolalo opäť Kanadu.
Všetky zápasy sa hrali na štadióne ISS Stadion s kapacitou 4 600 divákov, ktoré je domovským štadiónom klubu amerického futbalu Vantaa TAFT, hralo sa tu dvakrát finále fínskych majstrovstiev v americkom futbale a hrá tu národné družstvo . Fínsko získalo právo hostiť 2. MS v septembri 2012 na kongrese IFAF. Pôvodne malo MS hostiť kanadské mesto Saint John v provincii New Brunswick.
Daniela Richterová

PhD. Daniela Richterová (* 1983, Bratislava) je slovenská akademička ktorá pôsobí na Department of War Studies na King's College London vo Veľkej Británii. Jej výskum sa zameriava na históriu špionáže, terorizmu a studenej vojny. Okrem toho píše aj o súčasnej teroristickej hrozbe a protiteroristických opatreniach. 
Profesionálny život.
Dr Richterová svoj výskum prezentovala na Harvard University, Columbia University, King's College London či na University of Cambridge. Spoluorganizuje prestížny Cambridge Intelligence Seminar ako aj Study Group in Intelligence. Doktoranské štúdium absolvovala na University of Warwick, magistra získala na King's College London a na Univerzite Komenského v Bratislave. Vďaka podpore Nadácie otvorenej spoločnosti strávila ročný štipendijný pobyt na New York University v New Yorku.
Publikovala na rôzne témy v karantovaných časopisoch, vrátane International Affairs, The International History Review a West European Politics. Jej výskum citoval The Guardian, The Times, The Daily Mail, BBC Radio 4, Lidové noviny, Respekt a Denník N. Nedávno prezentovala svoj výskum v The Secret Struggle for Cold War Dominance PODCAST.
Dr Richterová taktiež pracovala ako výskumníčka v Parlamentnom zhromaždení NATO, mala na starosti program bezpečnostnej konferencie GLOBSEC a pôsobila v Dokumentačnom stredisku holokaustu.
Vodárenská veža (rozlišovacia stránka)

Vodárenská veža (historicky vodná veža) môže byť:
Copa América 2011

Copa América 2011 bol 43. ročník majstrovstiev Južnej Ameriky vo futbale. Turnaj organizovala futbalová organizácia Južnej AmerikyCONMEBOL. Konal sa v Argentíne od 1. do 24. júla 2011. Žreb skupín prebehol v La Plata 11. novembra 2010. Víťaz turnaja sa kvalifikoval na Pohár Konfederácií 2013 v Brazílii.
Účastníci.
Na turnaj sa nehrala kvalifikácia; všetkých 10 mužstiev CONMEBOLU sa zúčastnilo automaticky a ešte sa pridali 2 pozvané mužstvá zo sveta. Turnaj sa hral v 3 skupinách, v každej boli 4 družstvá. Z každej skupiny postúpili prví dvaja plus dvaja najlepší z tretích miest; v play-off tak bolo 8 tímov a hrala sa klasická vyraďovacia súťaž.
"12 mužstiev zúčastnených na turnaji" (v zátvorke je ich postavenie v Rebríčku FIFA k júnu 2011):
Štadióny.
Celý šampionát prebiehal na 8 štadiónoch v 8 mestách. Hralo sa v Buenos Aires na štadióne Estadio Monumental Antonio Vespucio Liberti, v Córdobe na Estadio Mario Alberto Kempes, v Jujuy na Estadio 23 de Agosto, v La Plata na Estadio 23 de Agosto, v Mendoze na Estadio Malvinas Argentinas, v Salta na Estadio Padre Ernesto Martearena, v San Juan na Estadio del Bicentenario a v Santa Fe na Estadio Brigadier General Estanislao López.
Bodovanie.
Bodovací spôsob bol ligový t.j. 3 body za výhru, 1 bod za remízu a 0 bodov za prehru. Kritériá pri rovnosti bodov:
Beľmo

Beľmo môže byť:
Právo na lásku

Právo na lásku (po španielsky "El privilegio de amar") je mexická telenovela, ktorú vyrobila a odvysielala v roku 1998 televízia Televisa.
Bukotvaré

Bukotvaré ("Fagales") sú rad patriaci do skupiny fabidy dvojklíčnolistových rastlín ("Magnoliopsida").
Opis.
Obsahuje prevažne kríky a stromy. Veľmi častá je ektomykoríza. Jednoduché listy majú vrúbkovaný okraj a častý je výskyt palistov.
Rastliny sú väčšinou jednodomé, zriedkavo dvojdomé. Opeľujú sa vetrom. Prevažne suché plody sú často orechy alebo okrídlené oriešky.
Čeľade.
bukotvaré:
2. slovenská futbalová liga 2002/2003

2. slovenská futbalová liga 2002/03 bol v poradí 10. ročník druhej najvyššej futbalovej súťaže na Slovensku.
Nováčikmi boli FC Tatran Prešov, ktorý vypadol z Mars superligy a 4 družstvá z 3. líg: TJ Veľké Leváre, FK Slovenský hodváb Senica, Petrochema Dubová a FK Čaňa. Pred sezónou bol klub FK NCHZ Nováky presunutý do Topoľčian, kde hral ako MFK TOPVAR Horná Nitra Topoľčany.
Víťazom s právom postupu do Corgoň ligy sa stala FK Dukla Banská Bystrica, do 3. líg vypadli posledné 4 celky FK Čaňa, ŠK Slovan Bratislava B, FC Tatran ŠKP Devín a TJ Veľké Leváre.
Najviac divákov počas sezóny zaznamenali v Topoľčanoch (15 duelov na domácom ihrisku videlo dovedna 27 441 ľudí - priemer 1829 divákov na zápas), najmenej návštevníkov mal Slovan Bratislava B (15 domácich duelov navštívilo 3400 divákov, priemer 227 ľudí na zápas).
Kvalifikácia na Majstrovstvá Európy v basketbale žien 2001

Kvalifikácia na Majstrovstvá Európy v basketbale žien 2001 bola kvalifikácia pre účasť na Majstrovstvách Európy 2001 v basketbale žien, organizovaná Európskou basketbalovou federáciou (FIBA Europe). Zúčastnilo sa jej 33 európskych štátov, ktoré súťažili o 10 miest na záverečný turnaj v štyroch predkvalifikačných a piatich kvalifikačných skupinách. Systém kvalifikácie sa oproti predchádzajúcim mierne pozmenil, keďže okrem organizátorskej krajiny postúpil priamo iba víťaz ME 1999, ďalej sa zvýšil počet skupín a znížil počet účastníkov v jednotlivých skupinách hlavnej kvalifikácie a hralo sa už systémom doma a vonku. Nováčikom kvalifikácie bolo Macedónsko. Kvalifikácia prebiehala od 19. mája 1999 do 29. novembra 2000.
Priamy postup.
Priamo postúpili hostiteľská krajina a víťaz ME 1999:
Predkvalifikácia.
 Stará Zagora
 Tripolis
 Almere
 Samsun
Safe and Sound

„Safe and Sound“ je skladba americkej indie rockovej skupiny Capital Cities. Skladba bola vydaná dňa v podobe digital download v USA vo februári 2011, pričom v Nemecku bola vydaná dňa 5. apríla 2013. Bola vydaná z ich debutového albumu "In a Tidal Wave of Mystery".
Vydrovo (dolina)

Vydrovo alebo Vydrovská dolina je cca 4 km dlhá dolina vo Veporských vrchoch. Preteká ňou potok Vydrovo a veľkou časťou vedie jedna z vetiev Čiernohronskej železnice. 
Nachádza sa v chotári obce Čierny Balog a tiahne sa z osady Vydrovo južným smerom. Celou dĺžkou preteká rovnomenný potok a dolnou časťou prechádza cesta II/529 na Hriňovú, ktorá však opúšťa dolinu a stúpa ponad skanzen do sedla Tlstý javor. Dolinou vedie vetva Čiernohronskej železnice, ktorá končí v Lesníckom skanzene, hoci trať pokračuje až po Obrubovanskú dolinu. Tvorí významnú turistickú lokalitu. 
Na Vydrovo naväzujú Obrubovanská dolina, Prostredná dolina a Podtajchová dolina.
Peter Pilinský

Mgr. Peter Pilinský (* 2. apríl 1972, Bratislava) je bývalý starosta mestskej časti Bratislava-Rača a bývalý predseda Strany zelených.
Broeltoorns

Broeltoorns (, doslova "veže Broel") je dvojica veží v belgickom meste Kortrijk. Veže sú známe ako jedny zo symbolov mesta.
Prvá veža, zvaná "Speyetoorn" bola postavená v roku 1385 na riadenie dopravy na rieke Leie. Bola súčasťou hradieb z 12. storočia, ktoré boli zničené v 17. storočí. V roku 1415 bola na druhej strane rieky pristavaná veža "Ingelborchtoorn" využívaná ako zbrojnica.
Spolu s vežou "Artillerietoorn" sú jedinými dodnes zachovanými časťami mestských hradieb. Väčšina hradieb bola zničených Vaubanom v r. 1683. Ostatné časti boli zničené v 18. storočí alebo počas svetových vojen.
Na moste medzi vežami sa nachádza socha sv. Jána Nepomuckého. Pôvodný most bol zničený počas svetových vojen.
Torre de TV Digital de Brasília

Torre de TV Digital de Brasília (slovensky "Digitálna televízna veža v Brazílii") alebo Flor do Cerrado (slovensky "Kvet z Cerrada") je televízna veža v hlavnom meste Brazílie, v Brasílii. Bola postavená v rokoch 2009 - 2012 podľa posledného projektu Oscara Niemeyera.
Stavba mala náklady 75 miliónov brazílskych realov. Otvorená mala byť na 50. výročie mesta 21. apríla 2010, ale bola otvorená o dva roky neskôr. Celková výška televíznej veže je 180 m. Veža obsahuje dve vyhliadky; na prvej, vo výške 80 m sa nachádza reštaurácia, na druhej, vo výške 60 m je umiestnená galéria.
Paul Callistus Sereno

Paul Callistus Sereno (* 11. október 1957, Aurora, Illinois, USA ) je americký paleontológ.
Od začiatku 90. rokov 20. storočia sa preslávil nálezmi dinosaurov z celého sveta (menovite Severnej Ameriky, Južnej Ameriky, Afriky a Ázie). Medzi jeho najznámejšie nálezy patria dinosaurie rody Eoraptor (jeden z najstarších známych dinosaurov), Deltadromeus, Jobaria, Afrovenator a Nigersaurus.
V roku 1996 objavil prvú dobre zachovanú lebku druhu Carcharodontosaurus.
Na Sahare tiež odkryl veľké pohrebisko z doby kamennej na ktorom vykonával výskum už od roku 2000, čo oznámil v roku 2008.
Wu-sung wu-sien-tien tcha

Wu-sung wu-sien-tien tcha (čínskym písmom "吳淞無線電塔") je rozhlasová veža v mestskej časti Šanghaja, vo Wu-sungu. Bola postavená v 30. rokoch 20. storočia s výškou 321 m. Keď bola dokončená, bola 2. najvyššou stavbou sveta po Empire State Building.
Vodárenská veža (Silkeborg)

Vodárenská veža v Silkeborgu () je vodárenská veža v dánskom meste Silkeborg.
Veža bola dokončená v roku 1902 podľa plánov dánskeho architekta Antona Rosena. V roku 1986 sa stala pamiatkovým objektom. Spodná časť veže bola postavená z bielych tehál, vyššie sa nachádza osemboká vodná nádrž. Treťou časťou veže je strecha, ktorú zakončuje veterník.
Ar-Rub’ al-Chálí

Ar-Rub’ al-Chálí alebo menej presne Rub al-Chálí (arabským písmom "الربع الخالي" - "ar-rub’ al-chálí" - doslova: "prázdna štvrtina") je najväčšia súvislá piesočná púšť (erg) na svete. Leží na juhu Arabského polostrova. Nachádza sa na území arabských štátov Saudská Arábia, Spojené arabské emiráty, Omán a Jemen. Púšť pokrýva plochu až 650 000 km². 
Poloha a povrch.
Ide o najväčšiu oblasť nepretržitého piesku na svete. Zaberá viac ako jednu štvrtinu Saudskej Arábie. Na západe nadmorská výška dosahuje až 610 m s jemným pieskom, zatiaľ čo na východe klesá na 180 m s piesočnými dunami. Piesok je červeno-oranžovej farby v dôsledku prítomnosti živca. 
Podmienky na život.
Púšť Ar-Rub al-Chálí sa považuje za jednu z najsuchších oblastí na svete, prakticky je neobývaná a ani celkom preskúmaná. Priemerný počet zrážok za rok je menej ako 3 cm. Denná maximálna teplota môže byť od 47 °C do 56 °C. Počas noci teplota klesne. Na vrcholkoch hôr (nad 3000 m. n. m.) je teplota nižšia, len okolo 19 °C. Prehánky tu môžu spadnúť niekedy až raz za 10 rokov. Najúrodnejšie obdobie je od mája do októbra, kedy monzúnové dažde prinesú dostatok vlahy pre rastliny. Vďaka týmto podmienkam tu žijú iba zvieratá prispôsobené týmto podmienkam: škorpióny, hlodavce, oryxy, hyeny, šakaly, medojedy a púštne gazely. Z rastlinstva hlavne kry a palmy, ale aj opuncie a mliečne rastliny. 
Obyvatelia.
Po niekoľko storočí sem prichádzali beduíni, ktorý mali ako jediní schopnosť prežiť v tejto vyprahnutej oblasti. V súčasnosti sa niektorí beduíni usadili v mestách, kým iní stále udržujú tradičný nomádsky život v stanoch. Beduíni v Saudskej Arábií žijú z mäsa a mlieka z nimi vypestovaných domácich zvierat - ovce, kozy a ťavy. Na dopravu používajú mulice, miešancov koní a oslov. 
Nerastné suroviny.
V roku 1948 objavili obrovské nálezisko ropné pole v Saudskej Arábii pod názvom Al-Gawar. Na severovýchode púšte sa nachádza ďalšie ropné pole Šejba.
Zoznam častí seriálu Čarodejnice (6. séria)

Nasledujúci zoznam je zoznam častí 6. série seriálu Čarodejnice. Pozri aj celý Zoznam častí seriálu Čarodejnice.
Drew Fuller

Andrew Alan Fuller (* 19. máj 1980, Atherton, Kalifornia, USA) je americký herec a model. Známym sa stal stvárnením postavy Chrisa Halliwella v seriáli "Čarodejnice" a postavou vojaka Trevora LeBlanca v seriáli "Army Wives".
Fuller sa narodil v Athertone, no vyrastal v Newport Beach. Má mladšiu sestru Hilary. Má ruský, škótsky a anglický pôvod. 
V 16 tich sa stal modelom a pracoval pre spoločnosti ako Tommy Hilfiger , Prada a Club Med. Medzi jeho prvé úlohy patrila úloha Roda Farrella vo filme "Klan upírov". Ďalej hral vo filmoch ako "Jediný" , "Angels don´t sleep here", "Close Call" a "12 podmienok dedičstva".
Menzel

Menzel môže byť:
Symphony X

Symphony X je americká progresívno-metalová skupina založená gitaristom Michaelom Romeom v Middletowne, New Jersey, USA v roku 1994. Ich albumy "The Divine Wings of Tragedy" a "The New Mythology Suite" zaistili skupine významnú pozornosť v komunite progresívneho metalu. V roku 2007 dosiahli komerčnejší úspech s albumom "Paradise Lost". Album "Inconoclast" vydaný v roku 2011 sa stal najpredávanejším.
Peter Bartoš (maliar)

Peter Bartoš (* 29. apríl 1938, Praha) je slovenský konceptuálny umelec.
Život.
Peter Bartoš študoval na strednej škole umeleckého priemyslu v Bratislave (oddelenie grafiky), v rokoch 1960 – 1966 na vysokej škole výtvarných umení v Bratislave (ateliér maľby, prof. Ján Želibský, prof. Peter Matejka), 1966 – 1969 postgraduálne štúdium (doc. Ján Matejka). Od roku 1967 vystavuje samostatne i skupinovo doma i v zahraničí. Koncom 60. a v 70. rokoch organizuje viaceré aktivity alternatívnej výtvarnej scény na Slovensku, na ktorých sám participuje. Neskôr vystavuje na prezentáciách konceptuálneho a akčného umenia v medzinárodnom kontexte. Žije na rôznych miestach vo Slovensku a Česku.
Jozef Kostelník

Jozef Kostelník (* 14. september 1970, Prešov, Česko-Slovensko) je bývalý česko-slovenský futbalista a futbalový tréner.
Klubová kariéra.
S futbalom začal v prešovskom Tatrane, pokračoval v Dukle a Sparte Praha. Nasledovalo niekoľkonásobné pôsobenie v Českých Budějoviciach. V roku 1995 sa objavil v drese Hradca Králové a opäť aj v drese Sparty. V kariére pokračoval v Žiline, Jeruzaleme, Čani a Solivare. V sezónach 2011/2012, 2012/2013 sa objavoval v drese amatérskeho klubu FC Žehňa. 
V európskych pohároch nastúpil v 6 zápasoch a dal 1 gól. K jeho prednostiam patrila výborná loptová i kopacia technika, prehľad i tvrdá strela. 
Reprezentačná kariéra.
Česko-Slovensko reprezentoval v kategoriach U16, U18, v rokoch 1987 až 1989 zaznamenal za U19 15 štartov a 4 góly a v roku 1989 vsietil počas 3 zápasov 1 gól za výber do 21 rokov.
Trénerská kariéra.
S trénovaním začal v Solivare kde pôsobil súčasne na troch frontoch - tréner, hráč, kapitán. Do prešovského Tatrana sa vrátil v ročníku 2008/09 najskôr ako asistent Jozefa Džubaru pri juniorke. Pred jarnou časťou Corgoň ligy zaujal pozíciu druhého asistenta Romana Pivarníka popri Jozefovi Daňkovi a neskôr pôsobil aj ako hlavný tréner juniorky. Z Prešova sa presunul do Lipian odkiaľ po krátkom pôsobení pokračoval do Ľubotíc. Neskôr bol trénerom Ružinej s ktorou vybojoval postup do II.ligy a Vranova nad Topľou. V sezóne 2013/14 pôsobil v Tatrane s ktorý sa mu nepodarilo vrátiť medzi slovenskú elitu. S klubom obsadil konečnú 4. priečku. Nasledovalo pôsobenie v klube Sandecja Nowy Sacz v ktorom po 2 mesiacoch podal demisiu. Naposledy trénoval klub FC Senica z ktorého sa porúčal po 4 mesiacoch pre nezhody s vedením.
Futsal na Ázijských halových hrách 2005

Futsal na Ázijských halových hrách 2005 bol futsalový turnaj v rámci multi-športového podujatia Ázijských halových hier 2005. Konal sa v Bangkoku, v Thajsku od 10.17. novembra 2005, za účasti 8 mužských a 4 ženských tímov. Dejiskami turnaja boli hala 1 a hala 2 arény Thai-Japan Youth Center. Víťazmi turnaja sa stali Iránci a Uzbečky.
Synodický obeh

Synodický obeh je v astronómii doba, ktorú teleso slnečnej sústavy potrebuje na návrat do tej istej polohy vzhľadom na Slnko. Synodický obeh planéty, ktorá je bližšie k Slnku ako Zem, je dlhší ako obeh siderický, lebo Zem postúpi na svojej dráhe a planéta ju musí doháňať, u planét vzdialenejších je tomu naopak.
Predavačky bublín

Predavačky bublín je debutový román slovenskej spisovateľky Tamary Heribanovej, ktorý vyšiel v roku 2010.
Obsah.
Román predstavuje svet šoubiznisu, lacného pozlátka, plytkých vzťahov, ktoré citlivého človeka pripravia o akékoľvek ideály a ženú ho k osamoteniu a eskapizmu.
Hlavnou postavou je mladá asistentka šéfredaktorky bulvárneho týždenníka, ktorá miluje kaktusy, pretože spôsobená bolesť je predvídateľná na rozdiel od tej pôvodom ľudskej. Autorka vtipne a ironicky podáva mimoriadne závažnú tému.
Recepcia.
Debut Tamary Heribanovej bol prijatý veľmi pozitívne u laikov i literárnej kritiky. Koncom roka 2010 bola kniha na prvých priečkach predajnosti v sieti kamenných kníhkupectiev Panta Rhei. 
V recenzii v literárnom dvojtýždenníku "Knižná revue" bolo vyzdvihnuté najmä spracovanie tabuizovanej témy depresií a úzkostí ako dôsledku neľudskosti. Navyše jazyk knihy bol zadefinovaný ako "svieži a čítavý".
Podľa "book.review" Tamara Heribanová "trpké, smutné či nepríjemné skutočnosti odľahčuje, využíva satiru", chválená je "neobkukaná“ téma či „neklišéovitý“ štýl" spisovateľky.
Literárny kritik Robert Dyda považuje román v recenzií "Kaktusové predavačky bublín – zvnútra sladké, zvonku pichľavé" za „príjemné, ľahkoironizujúce čítanie, ktoré sa nehrá na viac než čím je. Nezneužíva ani nepodužíva žáner, nepomáha si nevkusom a vulgarizmami." 
„Ak by ste čakali uplakaný ženský román, tak ste na omyle," tvrdí literárny kritik Juraj Šlesár, ktorý prirovnáva jednotlivé kapitoly k perlám, navlečeným na nitke príbehu.
Příběhy ve znamení touhy

Příběhy ve znamení touhy je kniha poviedok, ktorých autormi sú najznámejší a najobľúbenejší slovenskí a českí spisovatelia. Pätnásť autorov sa zamyslelo nad pojmom "túžba" a ponúklo rozmanitú tvorbu s jedinečným rukopisom. Kniha vyšla v roku 2012 vo vydavateľstve Mladá fronta. 
Na zbierke sa podieľali spisovatelia Jaroslav Rudiš, Halina Pawlowská, Marek Šindelka, Klára Mandausová, Tomáš Hanák, Kateřina Janouchová, Sára Saudková, Iva Frühlingová, Tamara Heribanová, Michal Hvorecký, Jozef Heriban, Jozef Banáš, Oľga Feldeková, Eva Urbaníková a herečka Kristína Farkašová. 
Fotografie k poviedkam pochádzajú od Sáry Saudkovej.
Somebody That I Used to Know

„Somebody That I Used to Know“ je skladba napísaná a nahraná belgicko-austrálskym spevákom-skladateľom Gotye, v spolupráci s austrálskou speváčkou Kimbra. Skladba bola vydaná v Austrálii a na Novom Zélande prostredníctvom vydavateľstva dňa 5. júla 2011 ako druhý singel z Gotyeho tretieho štúdiového albumu "Making Mirrors". Neskôr v decembri 2011 bola skladba vydaná v Spojenom kráľovstve a v januári 2012 v USA a Írsku cez vydavateľstvo Universal Music.
Skladba „Somebody That I Used to Know“ je indie popová balada stredného tempa s dĺžkou štyroch minút a piatich sekúnd. Celosvetovo sa predalo viac ako 13 miliónov digitálnych kópií singla, čím sa stala najpredávanejším digitálnym singlom všetkých čias.
Zostava a personál.
Zostava z poznámok „Somebody That I Used to Know“ CD singla.
Elektrický bicykel

Elektrický bicykel alebo Elektrobicykel je bicykel s prídavným elektrickým pohonom. Využívanie elektropohonu šetrí ľudské sily, zvyšuje rýchlosť a dojazd.
Časti elektrobicykla.
Motor.
Najčastejšie motory využívané v elektrických bicykloch sú motory typu HUB. Sú umiestnené v stredovom náboji kolesa. Tieto motory sa delia na priame (BLDC) a s voľnobežkou (sprevodované). Taktiež existujú stredové motory, ktoré svoju hnaciu silu odovzdávajú prostredníctvom reťazového prevodu.
Riadiaca jednotka.
Riadiaca jednotka riadí elektrobicykel. Napája sa do nej motor, batéria, brzdy, ovládanie a príslušenstvo. 
Najčastejšie sa možno stretnúť s riadiacou jednotkou pre HUB motory. Pre tento typ riadiaca jednotka vytvára trojfázový DC prúd tak aby motor pracoval čo najefektívnejšie.
Napája sa na ňu batéria, ktorej silu riadiaca jednotka za pomoci ovládania prenáša do motora elektrického bicykla.
Na riadiacej jednotke a batérii záleží akú silu bude mať motor a teda celkovo elektrobicykel.
Batéria.
Batérie používané v elektrobicykloch sa rozdeľujú na olovené a lítiové. Vhodnejšie a modernejšie sú lítiové. 
Olovené batérie sa delia na:
Olovené batérie majú nižšiu životnosť, trakciu a vyššiu hmotnosť oproti lítiovým batériám.
Lítiové batérie sú pre elektrobicykle v súčasnosti najvhodnejšie. Ich jediné negatívum oproti oloveným batériám je cena, preto ešte nie sú tak rozšírené. Najčastejšie používaný je typ Li-ion, no do popredia sa dostáva technológia LiFePO4.
Dôležité parametre batérie sú kapacita (Ah) a napätie (V) napr. u lítiových 36V 10Ah. Podla tohoto parametra sa dá určiť výdrž resp. dojazd elektrického bicykla.
Ovládanie elektrického bicykla má na starosti akceleračná páčka alebo rukoväť. Otočením rukoväte elektrobicykel akceleruje. Ovládať sa dá aj PAS senzorom (senzor pedálovania) - ak jazdec začne pedálovať elektrický bicykel napomáha.
Jazda a na elektrickom bicykli je veľmi pohodlná, omnoho ľahšie sa prekonávajú kopce pri ktorých rekreačný jazdec neraz zosadne z bicykla. Stupeň pomoci si jazdec ľahko reguluje a namáha sa len toľko, koľko uzná za vhodné.
Futsal na Ázijských halových hrách 2007

Futsal na Ázijských halových hrách 2007 bol futsalový turnaj v rámci multi-športového podujatia Ázijských halových hier 2007. Konal sa v Macau od 26. októbra3. novembra 2007, za účasti 18 mužských a 7 ženských tímov. Dejiskami turnaja boli Tap Seac Multisport Pavilion s kapacitou 4 000 divákov a IPM Multisport Pavilion s kapacitou 3 800 divákov. Nováčikmi turnaja bola až desiatka mužských tímov: Afganistan, Hongkong, Indonézia, Japonsko, Libanon, Malajzia, Saudská Arábia, Tadžikistan, Vietnam a Východný Timor; a štvorica ženských tímov: Irán, Japonsko, Malajzia a Vietnam. Víťazmi turnaja sa stali druhýkrát Iránci a prvýkrát Japonky.
Výsledky.
Muži.
Základné skupiny.
 Výsledky Kuvajtu boli neskôr anulované a kontumované výsledkom , pretože Kuvajtska futbalová federácia bola suspendovaná medzinárodnou federáciou FIFA zo všetkých futbalových a futsalových podujatí.
Samsung Galaxy Fame

Samsung Galaxy Fame je mobilný telefón vyrábaný spoločnosťou Samsung, ktorý používa operačný systém Android 4.1.2 (Jelly Beans) s grafickou nadstavbou TouchWiz.
Rozmery telefónu sú 113 mm × 61,6 mm × 11,6 mm a displej má uhlopriečku 3,5 palcov s rozlíšením 480 x 320 bodov.
Arsinoitherium

Arsinoitherium je vyhynutý rod cicavcov príbuzných so slonmi, sirénami, damanmi a vyhynutým radom Desmostylia a Embrithopoda. Tieto druhy boli bylinožravé a vzhľadom pripomínali nosorožce. Žili v období neskorého eocénu a skorého oligocénu na území severnej Afriky pred 36 až 30 miliónmi rokov. Obývali tropické pralesy a kraje mangrovníkových močiarov. Novoobjavený druh "Arsinoitherium giganteum" žil na území dnešnej Etiópie pre cca 27 miliónmi rokov.
Opis.
Vzhľadom pripomínali dnešné nosorožce. Ramená mali vo výške , na dĺžku mali a vážili viac ako 2,5 tony. Ich výrazným prvkom boli dva rohy vyrastajúce nad nosom a druhý pár menších rohov na vrchole hlavy, hneď za väčšími rohmi.
Ich kostra bola robustná ale zviera mohlo aj bežať. Jeho končatiny sa viac podobali na slonie ako na nosorožie, najmä päťprsté chodidlá. Arsinoitherium mal plný počet 44 zubov, čo je primitívne štádium placentovcov a naznačuje že bol v strave vyberavý a ohrýzal kríky a stromy. Jeho statnosť ho chránila pred predátormi ale kreodonty mohli loviť mláďatá.
Domoslav

Domoslav môže byť:
Oldřich Velen

Oldřich Velen, rodným menom Oldřich Volek (* 15. september 1921, Brno-Tuřany – † 4. máj 2013 ) bol český herec. Počas svojho života stvárnil takmer 300 rôznych filmových rolí. Televíznym divákom je známy napríklad z úspešného televízneho seriálu Slovácko sa nesúdi, ktorý bol nakrútený podľa rovnomennej knihy Zdeňka Galušku, kde hral spoločne so slovenským hercom Jozefom Kronerom jednu z hlavných úloh (postava Jura Klásek).
Po štúdiu na gymnáziu a konzervatóriu v Brne začínal hrať v divadle v Českých Budějoviciach. Divadlo neskôr nacisti násilne premiestnili do Tábora. Za nacistickej okupácie bol väznený v brnianskych Kounicovych internátoch, ktoré počas druhej svetovej vojny slúžili ako hlavná moravská väznice brnianskeho gestapa. Šestnásť rokov pôsobil v divadle v Olomouci, niekoľko rokov bol členom hereckého súboru Filmového štúdia Barrandov, hral aj v divadle Na zábradlí v Prahe.
Arrhón (syn Klymena)

Arrhón (, ) je v gréckej mytológii syn Klymena, kráľa Orchomenu v Boiótii.
Kráľ Klymenos bol otcom piatich synov, Arrhóna, Ergina, Stratia, Pylea a najmladšieho Azea. Keď Klymena počas slávností na počesť boha Poseidóna v Tébach zabil akýsi kočiš, nástupcom trónu sa stal jeho najstarší syn Erginos, ktorý potom spolu s bratmi vytiahol proti Tébam a keď ich porazil, vynútil si, aby im Tébania každoročne odvádzali sto volov.
Táto daň by samotné Téby nevyčerpala, ale Tébanov urážalo spupné gesto, potvrdzujúce nadvládu Ergina. Od tejto dane i nadvlády Téby nakoniec oslobodil hrdina Hérakles.
Dub Inc

Dub Incorporation alebo Dub Inc je francúzska reggae skupina pôvodom zo Saint-Étienne. Skupina vznikla v roku 1997, pričom kombinuje prvky žánrov dancehall, dub, ska a tiež rap. Hudba skupiny je ovplyvnená africkou a arabskou hudbou a ich skladby sú spievané anglicky, francúzsky, arabsky a kabylsky.
Vnútorné Mongolsko

Vnútorné Mongolsko je autonómna oblasť Čínskej ľudovej republiky. Leží v severnej časti Číny a jej hlavným mestom je Chöch chot. Jej rozloha je 1 181 104 km² a je tak treťou najväčšou provinciou Číny. Na severe hraničí s dvoma štátmi: Mongolskom a Ruskom . 
Počet obyvateľov provincie je viac ako 24 miliónov, z ktorých 79% tvoria etnickí Chanovia a 17% Mongoli. V menšej miere tu žijú aj Mandžuovia, Chuejovia, Evenkovia a Kórejci.
Povrch provincie tvoria z veľkej časti rozsiahle rovinaté stepi a polopúšte, v jej západnej časti sa rozprestiera z Mongolska zasahujúca púšť Gobi.
Wang Ja-pching

Wang Ja-pching alebo Ja-pching Wangová (* 27. január 1980, Jen-tchaj, Čína) je druhá čínska kozmonautka. V roku 2013 sa na lodi Šen-čou 10 zúčastnila 14-dňového letu na prvú čínsku kozmickú stanicu Tchien-kung 1.
Životopis.
Narodila sa v meste Jen-tchaj vo východočínskej provincii Šan-tung. V roku 1997 sa stala vojenskou pilotkou a v Leteckých silách čínskej ľudovej armády dosiahla hodnosti kapitána, má nalietaných vyše 1 600 hodín.
V rokoch 2009 – 2010 sa zúčastnila 5. výberu čínskych kozmonautov, ktorým v marci 2010 úspešne prešla a spolu s Liou Jang tak prvýkrát rozšírili oddiel čínskych kozmonautov o ženy. V roku 2012 bola menovaná ako Liouovej náhradníčka pre let Šen-čou 9. 
Vlastného letu do vesmíru sa dočkala už nasledujúci rok, keď sa v júni 2013 na lodi Šen-čou 10 zúčastnila spolu s kozmonautmi Nie Chaj-šengom a Čang Siao-kuangom vyše 14 dňovej expedície na stanicu Tchien-kung 1. Počas letu sa stala známa hlavne tým, že z jej paluby viedla unikátnu naživo vysielanú edukačnú prednášku pre žiakov základných a stredných škôl.
Jazyky sveta v priestore a čase

Jazyky sveta v priestore a čase je jednozväzková encyklopédia o jazykoch sveta, ktorú vydalo vydavateľstvo Veda v roku 1996 ako druhé, doplnené a prepracované vydanie encyklopédie z roku 1983 "Jazyky sveta". Autormi sú dvaja slovenskí jazykovedci-orientalisti Viktor Krupa a Jozef Genzor. 
Encyklopédia obsahuje na úvod predslov ("Pár slov na úvod"), rozpravu o jazykoch a jeho dejinách ("Jazyk a jeho stručná charakteristika"). Samotné jadro obsahuje heslá o jazykoch sveta roztriedené podľa jazykových rodín. Za nimi je zaradený výklad lingvistických termínov a štatistiky o krajinách sveta a jazykoch.
Rhésos

Rhésos (, ) môže byť v gréckej mytológii:
Futsal na Ázijských halových hrách 2009

Futsal na Ázijských halových hrách 2009 bol futsalový turnaj v rámci multišportového podujatia Ázijských halových hier 2009. Konal sa v Hočiminovom Meste od 28. októbra7. novembra 2009, za účasti 13 mužských a 7 ženských tímov. Dejiskom turnaja mužov bol Phu Tho Gymnasium v meste Phu Tho, ženy hrali svoje zápasy v Tan Binh Gymnasium priamo v Hočiminovom Meste. Nováčikmi turnaja bola štvorica mužských tímov: Bahrajn, Jordánsko, Kórejská republika a Turkménsko. Víťazmi turnaja sa stali tretíkrát za sebou Iránci a druhýkrát Japonky.
Kvalifikácia na Majstrovstvá Európy v basketbale žien 2003

Kvalifikácia na Majstrovstvá Európy v basketbale žien 2003 bola kvalifikácia pre účasť na Majstrovstvách Európy 2003 v basketbale žien, organizovaná Európskou basketbalovou federáciou (FIBA Europe). Zúčastnilo sa jej 32 európskych štátov, ktoré súťažili o 10 miest na záverečný turnaj v piatich predkvalifikačných a piatich kvalifikačných skupinách. Kvalifikácia prebiehala od 16. mája 2001 do 27. novembra 2002. 
Priamy postup.
Priamo postúpili hostiteľská krajina a víťaz ME 2001:
Predkvalifikácia.
 Daruvar
 Viljandi
 Limerick
 Örebro
 Sofia
Kreodonty

Kreodonty (iné názvy: prašelmy, prašelmotvaré, pramäsožravce, staršie pradravce; lat. "Creodonta" alebo "Creodontia") sú v niektorých systémoch vyhynutý rad placentovcov. 
Systematika.
Zaradenie v systéme.
Pôvodne, t.j. v roku 1875, boli kreodonty zaradené do hmyzožravcov ("Insectivora"). Neskôr sa považovali buď za bazálne placentovce ("Eutheria"), alebo za bazálne cicavce, alebo sa zaraďovali do radu šelmy (=mäsožravce; lat. "Carnivora"), alebo sa (od 70. rokov 20. storočia) zaraďovali ako sesterský taxón radu šelmy. Dnes je ich presné zaradenie stále neisté, väčšinou sa však považujú za príbuzné so šelmami a okrem toho sú dnes (najmä od roku 2013) kreodonty často nahradené dvoma samostatnými, nie bezprostredne sesterskými radmi †Hyaenodonta a †Oxyaenodonta.
Vnútorná systematika.
kreodonty/prašelmy (Creodonta):
V niektorých systémoch zahŕňajú aj niekoľko ďalších vyhynutých druhov (porov. napr. ). Do polovice 20. storočia kreodonty zahŕňali aj niektoré ďalšie významné vyhynuté čeľade, ktoré sa dnes v systéme zaraďujú inde.
Charakteristika.
V ranom terciéri išlo o dominantných mäsožravých cicavcov. Boli to rôznorodé druhy išlo napríklad o veľkého "Hyaenodona", ktorý sa podobal dnešnému vlkovi alebo malého "Prototomus vulpeculus" podobného mungovi.
Najstaršie záznamy sú známe od stredného paleocénu, rad vymrel v neskorom miocéne. Od šeliem sa líšia stavbou svojho chrupuu: podobne ako u šeliem sa im zadné zuby premenili na trháky, tie ale vznikli z prvej alebo druhej stoličky hore a druhej alebo tretej stoličky dole (šelmám vznikli zo štvrtého horného črenový zubu a prvej spodnej stoličky). Isté podobnosti v stavbe chrupu majú niektorí primitívnejší zástupcovia kreodontov aj s vačkovcami.
Dve vyššie uvedené čeľade sa líšia okrem iného chrupom. Hyaenodontidae mali 44 zubov, trháky tvorili prvá horná a druhá spodná stolička. Sú známe zo Severnej Ameriky a Európy, počas neskorého eocénu a oligocénu sa rozšírili aj do Afriky. Oxyaenidae mali trháky z druhej hornej a tretej spodnej stoličky a mali niektoré primitívnejšie znaky na kostre.
Bolo opísaných približne 180 druhov. Obývali Zem približne 50 miliónov rokov. Posledný druh z tohto radu, "Dissopsalis carnifex", vyhynul pred 9 miliónmi rokov.
Dôvod ich vyhynutia a nahradenie šelmami nie je známy. Pravdepodobne išlo o menší mozog a viac-menej neefektívnu lokomóciu (najmä počas behu).
Mária Zavarská-Lukačovičová

Mária Zavarská-Lukačovičová (* 4. august 1935, Trakovice – † 5. marec 1994, Bratislava) bola slovenská športová redaktorka a reportérka, prvá športová redaktorka v Česko-Slovensku.
V rokoch 19511954 študovala na ekonomickej škole v Trnave. V rokoch 19541957 redaktorka spravodajskej redakcie Česko-slovenského rozhlasu v Bratislave, 19571958 redaktorka – korešpondentka pražskej redakcie na Slovensku, 19581965 referentka kontrolného oddelenia Slovenského výboru pre rozhlas a televíziu, súčasne externá redaktorka športovej redakcie Česko-slovenského rozhlasu, 19651994 športová redaktorka Slovenského rozhlasu v Bratislave.
Prvá žena na Slovensku, ktorá pôsobila ako rozhlasová športová redaktorka a reportérka. Komentovala 4 olympiády a zúčastnila sa na viacerých majstrovstvách sveta a Európy. Pod patronátom Slovenského rozhlasu organizovala športové súťaže mládeže, objavovala nové talenty.
Na jej počesť pomenovali Memoriál Márie Zavarskej v športovej gymnastike a Beh Márie Zavarskej v kategórii školská mládež. Udelili jej cenu Zlatý mikrofón a iné.
Misia Eva, prísne tajné

Misia Eva, prísne tajné je román pre deti, ktorý napísala slovenská spisovateľka Tamara Heribanová. Kniha o tajnej misii v mene lásky predstavuje na pozadí príbehu dievčaťa z rozvedenej rodiny, ktoré sa rozhodne vrátiť lásku medzi svojich rodičov, cnosti ako sú viera, láska, nádej a odvaha. Ilustrácie pochádzajú z pera Petry Hilbert.
Obsah.
Jedného dňa sa druháčka Evka Šidlová rozhodne, že dá opäť dokopy svojich rozvedených rodičov, neskôr spoločne s kamarátom Jakubom Markechom vymyslia tajnú misiu v mene lásky. Plán nie je až tak jednoduchý, skladá sa z mnohých bodov, ktoré musí Evka splniť. Poslednou úlohou je vyhrať vo veľkej súťaži dovolenku do exotiky. Deti kontaktujú svojich bratrancov a sesternice, do veľkej súťaže sa zapája celé Slovensko, v školách zbierajú pre Evku čiarkové kódy. Zatiaľ v Bratislave, Evka poctivo pracuje na tom, aby sa jej mama opäť zamilovala do exmanžela a aby pán Šidlo opäť miloval svoju bývalú manželku. Príbeh je napínavý, vtipný, láskavý. Deti sa stretávajú s prekážkami, ale nevzdávajú sa, pretože, „Ak po niečom veľmi túžime a pracujeme na svojom sne, určite sa nám to splní.“ Kniha je o odvahe, spolupatričnosti, slušnosti, najmä však o hlbokej láske. 
Elektronická aplikácia.
Vydavateľstvo Ikar pridalo ku knižke interaktívne aplikácie (pexeso, písomku, puzzle, denník) určené pre tablety.
Recepcia.
Kniha bola okamžite zaradená medzi najkrajšie tituly, ktoré boli v roku 2012 vydané. Na iliteratura.cz bol vyzdvihnutý príbeh aj prevedenie knihy.
Šéfredaktor e-zinu Sieťovka a literárny kritik Róbert Dyda knihu hodnotí pozitívne. Už v čase vydania predpovedal, že kniha nebude čítaná len deťmi, ale aj dospelými, čo sa neskôr podľa jeho vlastných slov aj potvrdilo. Literárny kritik Juraj Šlesár považuje knihu za vtipnú a dobrodružnú, vhodnú pre deti i dospelých.
Kvalifikácia na Majstrovstvá Európy v basketbale žien 2005

Kvalifikácia na Majstrovstvá Európy v basketbale žien 2005 bola kvalifikácia pre účasť na Majstrovstvách Európy 2005 v basketbale žien, organizovaná Európskou basketbalovou federáciou (FIBA Europe). Zúčastnilo sa jej 32 európskych štátov, ktoré súťažili o 7 miest na záverečný turnaj v štyroch skupinách 1. fázy A divízie, za ktorou nasledovali 3 skupiny dodatkovej kvalifikácie a play-off. Nováčikom kvalifikácie bola Malta. Kvalifikácia prebiehala od 8. septembra 2004 do 30. augusta 2005. Víťazi skupín B divízie postúpili do A divízie kvalifikácie na ME 2007.
Priamy postup.
Priamo postúpili hostiteľská krajina a 4 najlepšie družstvá z ME 2003:
A divízia kvalifikácie.
Play-off dodatkovej kvalifikácie.
 Bursa, tesne pred samotnými ME 2005
Prometheus (film)

Prometheus je sci-fi film z roku 2012. Film režíroval Ridley Scott, scenár k filmu napísal Jon Spaihts a Damon Lindelof. V hlavných úlohách hrajú Charlize Theron, Michael Fassbender, Guy Pearce, Idris Elba, Logan Marshall-Green a Noomi Rapace. FIlm je zasadený na konci 21. storočia a sleduje posádku vesmírnej lode Prometheus ako nasledujú hviezdnu mapu, ktorá bola nájdená medzi artefaktami niekoľných starobylých kultúr na Zemi. Počas pátrania po pôvode ľudstva sa ocitnú na vzdialenom svete a objavia hrozbu, ktorá môže spôsobiť vyhynutie ľudskej rasy.
Diana Vickersová

Diana Vickersová (* 30. júl 1991, Blackburn, Spojené kráľovstvo) je britská speváčka, skladateľka, textárka, módna dizajnérka a herečka, ktorá sa zviditeľnila vďaka britskej verzii speváckej súťaže X Factor v roku 2008. So svojou skladbou „Once“ v roku 2010 dobyla prvé miesto britskej singlovej hitparády a takisto jej patrí aj prvenstvo v tomto roku v predajnosti albumov. 
Vzdelanie.
Diana študovala divadelné štúdie, klasiku a psychológiu vo Westholme School.
X Factor.
Zúčastnila sa piatej série britského X Factoru v roku 2008. Skončila na štvrtom mieste a v skupine dievčatá na druhom mieste. Víťazkou dievčenskej skupiny a aj celej súťaže sa stala Alexandra Burke. Jej coachom bola speváčka Cheryl Cole. Piate semifinálové kolo musela vynechať kvôli laryngitíde. Súťaž opustila v predposlednom priamom prenose, čiže pred bránami finále.
Rhésos (syn Éionea)

Rhésos (, ) je v gréckej mytológii syn tráckeho kráľa Éionea (alebo riečneho boha Strymóna) a jeho manželky Euterpy.
Trácky kráľ Rhésos mal brnenie zo zlata, hodné nesmrteľných bohov a kone biele ako sneh a rýchle ako vietor. Bol spojencom trójskeho kráľa Priama a chystal sa zúčastniť trójskej vojny proti Achájcom. Podľa veštby by bola Trója nedobytná, keby sa jeho kone za trójskymi hradbami nažrali a napili z trójskej rieky Skamandros. Do vojny sa ale nemohol včas vypraviť, lebo ešte skôr musel odraziť útok Skýtov na jeho krajinu a až po porážke nepriateľa mohol začať s prípravami na vojenskú výpravu.
Správu o jeho očakávanom príchode sa však dozvedeli achájski králi Odyseus a Diomédes od trójskeho zajatca Dolóna, ktorého zajali v noci na výzvednej výprave. Aby zmarili možnosť záchrany Tróje, neotáľali a vybrali sa oproti Rhésovi a prekvapili ho v noci počas spánku v jeho stane a zatiaľ kým ho Diomédes zabil, Odyseus odviedol jeho slávne kone do achájskeho tábora.
Antický autor Parthenios z Nikaie píše, že kráľ Rhésos bol ženatý s Argathonou, ktorá ho tak veľmi ľúbila, že keď sa dozvedela o jeho smrti, zo žiaľu odmietla jesť a piť a umrela.
Podľa Polyaina, Aténčania v piatom storočí pred Kr. počas Peloponézkej vojny otvorili pri Tróji hrob tráckeho kráľa Rhésa a jeho ostatky zabalené vo fialovom rúchu odniesli do novozaloženého mesta Amfipolis, kde ich pochovali.
Nick Drake

Nick Drake (* 19. jún 1948, Rangún, Mjanmarsko – † 25. november 1974, Tanworth-in-Arden, Anglicko) bol britský folkový spevák-skladateľ. V čase svojej kariéry mal veľmi malé množstvo poslucháčov. Jeho práca začala byť uznávaná až po rokoch a dnes je považovaný za jedného z najvplyvnejších anglických pesničkárov posledných päťdesiatich rokov. Keď mal Drake dvadsať rokov, podpísal zmluvu s Island Records a v roku 1969 vydal svoj prvý album "Five Leaves Left". Do roku 1972 nahral dva ďalšie albumy, "Bryter Layter" (1970) a "Pink Moon" (1972). Ani jeden z nich nemal prakticky žiadny úspech.
Drake trpel depresiami, insomniou a chorobnou plachosťou, ktoré mu bránili vo vystupovaní pred publikom. Z tohto dôvodu jeho hudba nebola vtedajším poslucháčom takmer známa a jeho platne sa predávali veľmi málo. Po dokončení nahrávania jeho tretieho albumu "Pink Moon" sa vzdal živého hrania aj nahrávania a usadil sa v dome svojich rodičov na vidieku vo Warwickshire. Dňa 25. novembra 1974 zomrel na predávkovanie amitriptylínom a predpísanými antidepresívami, mal 26 rokov.
RF

RF môže byť:
Rf môže byť:
China Anne McClainová

China Anne McClain (* 25. august 1998, Decatur, Georgia, USA) je americká herečka a speváčka. Jej kariéra sa začala, keď mala sedem rokov vo filme "The Gospel" (2005), kde stvárnila postavu Alexis a vo filme "Daddy's Little Girls" (2007), kde si zahrala Chinu James. Neskôr sa jej dosiahla uznanie za účinkovanie ako Jazmine Payne v televíznom seriáli "Tyler Perry's House of Payne" (2007 – 2012; 2020 – súčasnosť) a ako Charlotte McKenzie vo filme "Grown Ups" (2010). Medzinárodne známou sa stala vďaka televíznemu seriálu stanice Disney Channel, "A.N.T. Farm" (2011 – 2014) a filmoch "Descendants 2" (2017) a "Descendants 3" (2019). V roku 2018 začal hrať v seriáli stanice CW, "Black Lightning" (2018 – 2021) ako Jennifer Pierce / Lightning. 
McClain začala svoju hudobnú kariéru v roku 2005 ako členka sesterskej skupiny 3mcclaingirls so svojimi sestrami Sierrou a Lauryn. Jej prvým profesionálnym singlom bol „Your Biggest Fan“ s Nickom Jonasom na albume soundtracku k seriálu "Jonas L.A." (2010). V roku 2011 podpísala zmluvu s Hollywood Records ako sólová speváčka aj so sesterskou skupinou známou ako McClain Sisters. Jej debutovým sólovým singlom sa stala pieseň „Dynamite“, ktorá vyvrcholila na druhom mieste v americkom rebríčku Kid Digital Songs a jej druhý singel „Calling All the Monsters“ obsadil priečku č. 1. Soundtrackový album k "A.N.T. Farm" strávil v roku 2011 päť týždňov v hitparáde "Billboard" Kids a za prvý týždeň vydania sa ho predalo 14 000 kópií. "Billboard" ju tiež označil za šiestu najpredávanejšiu umelkyňu digitálnych piesní pre deti za rok 2012. V roku 2017 jej singel „What's My Name“ z filmu "Descendants 2" vyvrcholil na niekoľkých hitparádach "Billboard" a 10. novembra 2017 bol ocenený zlatom s predajom pol milióna kópií. V júni 2020 si jej sesterská skupina zmenila názov na Thriii.
Stratios (syn Klymena)

Stratios (, ) je v gréckej mytológii syn Klymena, kráľa Orchomenu v Boiótii.
Stratios mal štyroch súrodencov, Ergina, Arrhóna, Pylea a Azea. Keď ich otca Klymena počas slávností na počesť boha Poseidóna v Tébach zabil akýsi kočiš, nástupcom trónu v Orchomene sa stal jeho najstarší brat Erginos, ktorý potom spolu s ním a ostatnými bratmi vytiahol proti Tébam a keď ich porazil, vynútil si, aby im Tébania každoročne odvádzali sto volov.
Téby by samotná daň nevyčerpala, ale Tébanov urážalo spupné gesto, potvrdzujúce nadvládu Ergina. Od tejto dane i nadvlády Téby nakoniec oslobodil hrdina Hérakles.
Rebeka (prvé meno)

Rebeka tiež Rebecca je krstné ženské meno. Meniny na Slovensku má 2. septembra.
Pôvod a význam.
Rebeka je meno hebrejského pôvodu. Vzniklo z mena Rivka (רִבְקָה) a jeho význam je nejasný. Podľa Starého zákona Biblie bola Rebeka manželkou Izáka, s ktorým mala synov Ezaua a Jakuba. V knihe je opísaná ako "krásna". Ďalšie zdroje uvádzajú význam "príťažlivá". V iných prameňoch sa stretávame s výrazmi "slučka" alebo "povraz s uzlíkmi", čo v prenesenom zmysle môže označovať "vernú manželku". Meno sa začalo používať ako kresťanské meno po protestantskej reformácii v 17. storočí a bolo obľúbené medzi puritánmi.
Slovenský metrologický ústav

Slovenský metrologický ústav alebo skrátene SMÚ je príspevková organizácia v zriaďovateľskej pôsobnosti Úradu pre normalizáciu, metrológiu a skúšobníctvo Slovenskej republiky. 
Slovenský metrologický ústav ako národná metrologická inštitúcia
a) rozpracúva koncepciu rozvoja metrológie,
b) uskutočňuje výskum a vývoj v oblasti metrológie,
c) zastupuje Slovenskú republiku v medzinárodných metrologických organizáciách, ktorých je členom, a zabezpečuje úlohy, ktoré vyplývajú z tohto členstva,
d) zabezpečuje medzinárodné uznávanie národného etalónu a certifikovaného referenčného materiálu,
e) navrhuje etalón na jeho vyhlásenie za národný etalón, zmenu vyhlásenia alebo na zrušenie vyhlásenia,
f) vykonáva dohľad nad rozvojom, uchovávaním a používaním národného etalónu, ktorý uchováva dezignovaná organizácia,
g) vykonáva dohľad nad plnením podmienok dezignovanou organizáciou,
h) zabezpečuje realizáciu, uchovávanie, rozvoj a medzinárodné porovnávanie národného etalónu a prenos hodnôt jednotiek na meradlo,
i) koordinuje postup schvaľovania národného etalónu,
j) certifikuje referenčný materiál,
k) schvaľuje typ určeného meradla, overuje určené meradlo, kalibruje povinne kalibrované meradlo a ostatné meradlo a vykonáva úradné meranie,
l) poveruje autorizovanú osobu na vykonanie činnosti podľa § 20 ods. 8,
m) preveruje spôsobilosť fyzickej osoby v oblasti metrológie vykonaním skúšky,
n) vydáva fyzickej osobe doklad o spôsobilosti v oblasti metrológie, predlžuje platnosť dokladu o spôsobilosti v oblasti metrológie vykonaním skúšky alebo absolvovaním školenia a vedie zoznam vydaných dokladov o spôsobilosti v oblasti metrológie, ktorý obsahuje najmenej číslo vydaného dokladu, dátum vydania dokladu a platnosť dokladu o spôsobilosti v oblasti metrológie,
o) zasiela úradu rozhodnutie o schválení typu podľa § 21 až 24 do 30 dní od jeho vydania,
p) zasiela úradu zoznam vydaných dokladov o spôsobilosti v oblasti metrológie a kópie dokladov o spôsobilosti v oblasti metrológie do piatich pracovných dní od ich vydania,
q) kontroluje splnenie autorizačných požiadaviek osoby podľa § 33 ods. 1 a splnenie registračných požiadaviek osoby podľa § 44 ods. 1,
r) poskytuje odborné služby v oblasti metrológie,
s) vykonáva medzilaboratórne porovnávacie meranie v oblasti metrológie,
t) môže vykonávať v určenom rozsahu skúšky zdrojov ionizujúceho žiarenia na základe povolenia vydaného podľa osobitného predpisu,9)
u) môže vykonávať činnosť autorizovanej osoby na základe rozhodnutia úradu podľa osobitného predpisu,10)
v) môže v rozsahu svojej pôsobnosti vykonávať činnosti podľa osobitného predpisu,
w) vykonáva štatistickú kontrolu určených meradiel a zodpovedá za vykonanie štatistickej výberovej skúšky pri štatistickej kontrole určených meradiel,
x) môže poveriť autorizovanú osobu na vykonanie činnosti podľa § 27a ods. 13
 SMÚ je notifikovanou osobou č. 1781 na certifikáciu meradiel podľa Smernice Európskeho parlamentu a Rady 2014/31/EÚ a Smernice Európskeho parlamentu a Rady 2014/32/EÚ (NAWI a MID).
Oddelenia.
Slovenský metrologický ústav má sedem výskumných oddelení: